RESOLUCIÓN do 3 de novembro de 2008 pola que se convoca un curso sobre escolta e protección.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 07/11/2008

Dentro das actividades programadas para o ano 2008, en colaboración co Concello da Coruña, en virtude do convenio de formación asinado entre a Academia Galega de Seguridade Pública e o Concello da Coruña, anúnciase a realización dun curso sobre escolta e protección, que deberá desenvolverse conforme as seguintes bases:
Obxectivos.
Coñecer técnicas de actuación en protección de personalidades, actos, espectáculos e eventos públicos, manifestacións, etc.
Destinatarios.
Persoal dos corpos de policía local, tendo prioridade o persoal operativo das unidades especializadas relacionadas con este tipo de servizos, e en segundo lugar o persoal operativo das unidades territoriais (24 prazas, 18 do corpo de policía local da Coruña e 6 prazas para solicitantes doutros corpos de policía local que cumpran os mesmos requisitos, tendo preferencia os dos concellos próximos ao concello da Coruña).
Inscrición.
A inscrición dos participantes será totalmente gratuíta.
Prazas.
24 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 27 de novembro ás 14.00 horas.
3. As instancias dos solicitantes que non pertenzan ao Concello da Coruña deberán enviarse á Academia Galega de Seguridade Pública (fax: 886 20 61 22), avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Os solicitantes que pertenzan ao corpo de policía local do Concello da Coruña deberán facer a súa solicitude a través da Academia de Formación de Policía Local do Concello da Coruña.
Datas.
O curso desenvolverase durante os días 3, 4, 9 e 10 de decembro.
O horario será das 8.00 ás 14.00 horas, cunha duración de 24 horas lectivas.
Contido.
-Técnicas de protección dinámica de personalidades.
-Técnicas de actuación policial en espectáculos públicos, actos e eventos.
-Técnicas de actuación policial diante de manifestacións e concentracións, e a súa coordinación con outras forzas e corpos de seguridade.
Selección.
Os membros do corpo da policía local do Concello da Coruña serán seleccionados pola Xefatura da Policía Local do Concello da Coruña, e aos restantes seranlles de aplicación os criterios do proceso de selección dos cursos da Agasp (non ter feito este curso, menor número de cursos, antigüidade, grupo de pertenza, etc.).
Relación de admitidos.
A relación de admitidos publicaraa o día 1 de decembro a partir das 14.00 horas a Academia Galega de Seguridade Pública, os interesados poden coñecer e confirmar a súa asistencia chamando aos teléfonos 886 20 61 17/18/24 (Agasp) e na páxina web
http://agasp.xunta.es.
Lugar.
Sede da policía local da Coruña, rúa Tui, nº 21.
Certificado de aproveitamento.
Ao remate do curso entregaráselles un certificado de aproveitamento a aquelas persoas que acrediten a súa participación continuada a el e superen as correspondentes probas de coñecementos.
Modificacións.
Tanto a Academia Galega de Seguridade Pública como o Concello da Coruña, se é o caso, poderán modificar o desenvolvemento normal dos cursos para adaptalos ás necesidades da Administración e ás continxencias que poidan xurdir.
A Estrada, 3 de novembro de 2008.
P.S. (Disposición primeira Orde 31-1-2008
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "21700D011P019.PDF"